rlitschk/wikidir huggingface dataset:
De Ananasrenett is en Sorte vun’n Huusappel (Malus domestica), de to de ollen Aaftsorten tellt. Se stammt ut de Benelux-Länner un warrt siet 1820 in’t Rhienland anboet. De Ananasrenett is en klassischen Appel vun’n Huusgoorn, vun wegen dat se en go’en Weertschopsappel is (to’n Inmaken, Kaken, Backen, Saft Maken usw.) aver ok’n fein Tafelaaft för’n Direktvertehr dorstellt. De Frücht sünd saftig un wiest en sünnert, sortentyypsch Aroma op, blieft aver eher lütt. Riep warrt se Mitt bit Enn Oktober un blieft bit Februar riep to’n Geneet, wenn se ordig lagert warrt. Se entwickelt en starken Röök na Ananas, wenn se in warme Ümgegen leegt. De Boom is anfallig för Mehldau un Boomkrebs. He reageert ok op dröög Weder unbillt denn blots bannig lütte Frücht, de wenig Aroma utbillt. Wassen deit de Boom ok nich dull un bruukt en högere Boddengööd. De Appelsort tellt to de „Aaftsorten, de na § 6 Afs. 4 vun de Verorden över’t Inverkehrbringen vun Anbomaterial vun Grööntüüch-, Aaft- un Tierplantenorden as ok för’t Opheven vun de Verorden to’n Bekämpen vun Viruskrankheiten in’t Aaftbo (Anbomaterialverorden – AGOZ) acht warrn künnt, ahn tolaten oder schuult to wesen“. List vun de Appelsorten Walter Hartmann (Rgv.): Farbatlas alte Obstsorten, Stuttgart
Hypoxie is in de Medizin defineert as’n Mangel an Suerstoff in’t Geweev. Dat vullstännige Fehlen vun Suerstoff warrt as Anoxie betekent. Bi en Hypoxie wiest sik ü.a. en graue bit blaue (zyanotische) Huutfarv. Tyypsch sünd Stören vun’t Bewusstwesen bit hen to en Ahnmacht, Atennoot un Muskelklöterigkeit. Hypoxie kann vör allen dör drange Bloodfatten utlöst warrn, so dat de Organen deelwies oder vullstännig vun de Versorgen mit Blood un dormit ok mit Suerstoff afsneden warrt. Grund dorför kann en Hartinsuffizienz, en Thromboos oder en Embolie wesen oder ok annere Fakters oder Krankheiten, de to en minnerte Suerstoffversorgen föhrt, as Lungenkrankheiten, Reakschoon op dünne Högenluft, Anämie oder Stören vun de Suerstoffverweerten in de Zellen. Je na de Oorsaak warrt ünnerscheedt in: hypoxämische Hypoxie, de verkehrterwies mitünner ok Hipoxie nöömt warrt: Suerstoffmangel mit de Naklapp, dat Organen minnerversorgt warrt, ok vun wegen Lungenkrankheiten, oder en Mangel an Suerstoffsättigen as to’n Bispeel in dünne Högenluft (över 3.000 m). Anämische Hypoxie: Bloodmangel, so dat nich noog Suerstoff över’t Blood transporteert warrn kann. Ischämische (stagneren) Hypoxie: Inschränken vun de Bloodversorgen vun Organen, wobi de Suerstoff nich dor ankummt, wo he bruukt warrt. Glieke Bedüden as Ischämie. Histotoxische Hypoxie, ok zytotoxische Hypoxie: De Zellen sünd nich in
As Ammonshoorn (Cornu ammonis) warrt in de Anatomie en Bregenwinnen in’t Binnere vun’n Endbregen (Telencephalon oder Grootbregen) betekent, de to de Formatschoon vun’n Hippocampus tellt warrt. De fakenste neuropatholoogsche Befund bi de Dünnlappenepilepsie (as en Sünnerform vun de Epilepsie) is de Ammonshoornskleroos.
De Hayashi-Lien is en Lien in’t Farven-Helligkeits-Diagramm, de meist pielliek steiht. Se grenzt Rebeden, in de en bestännig hydrostaatsch Gliekgewicht mööglich is, af vun Rebeden, in de dat nich mööglich is. De Hayashi-Lien liggt bi en Effektivtemperatur vun ruchweg 4.000 Kelvin, man er naue Laag hang af vun de Masse vun en Steern: Je grötter de Masse is, desto höger is ok de Temperatur bi de Lien to liggen kummt. Nöömt is disse Grenzlien na Hayashi Chūshirō (* 1920), de 1961 opwiesen de, dat rechts vun disse Lien keen bestännige Steerns tostannen kamen künnt. Steerns, de nipp un nau op de Lien leegt, sünd vullkonvektiv, man in jemehr Mitt herrscht de Bedingen för en hydrostaatsch Gliekgewicht. En bedüdende Rull speelt de Hayashi-Lien bi’t Entstahn vun Steerns. Wenn een sik de Entwickeln vun de tosamenfallen Materie, ut de en Steern entsteiht, in’t Farven-Helligkeits-Diagramm ankiekt, so kummt se vun rechts op disse Lien to. De Kollaps vun de Materie-Wulk in’n fre’en Fall is to enn, wenn de Hayashi-Lien krüüzt warrt. Man kann dissen Tietpunkt also sotoseggen as Geboortsmoment vun den Steern ansehn. De wietere Entwickeln vun den Steern passeert langs de Hayashi-Lien bi kunstante Effektivtemperatur, bit sik in’n Steern dat Strahlengliekgewicht instellt
Alex Thomson is de Naam von Alex Thomson (1929–2007), brietschen Kameramann, Alex Thomson (* 1974), brietschen Seiler. Kiek ok bi: Alexander Thomson. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bjørg Eva Jensen (* 15. Februar 1960 in Larvik) is en ehmalge norweegsch Iesflinklöperin. Se is de eenzig Norwegerin, de bi Olympisch Spelen Gold in’ Iesflinkloop wunnen hett. Se wunn 1980 bi de Olympisch Winterspelen 1980 över 3000 Meter vör Sabine Becker un Beth Heiden. Veer Johr later in Sarajevo keem se up Platz 7 un kunn den Titel nich verteidigen. Bi disse Olympisch Spelen weer se aber Fahnendrägerin för de norweegsch Mannschap bi de Anfangsfier. Buterdem weer se mehrfack norweegsch Iesflinkloopmeesterin. Olympisch Winterspelen 1980/Iesflinkloop Statistiken bi Speedskatingnews Jensen in de Datenbank vun Sports-Reference.com (engelsch)
Alex (Alexander) Thomson (* 12. Januar 1929 in London; † 14. Juni 2007 in Chertsey) weer en britischen Kameramann. Thomson weer boren in London, England. He is 1982 för sien Kameraföhren in Excalibur för den Oscar nomineert wesen. He hett an vele bekannte Filmen mitarbeit, as to’n Bispeel Labyrinth, The Sicilian oder Cliffhanger. Ünner sien Warken weern ok twee Shakespeare-Adapschonen, bi de Kenneth Branagh Speelbaas weer, Sien Loopbahn bi’n Film hett in de laten 1940er Johren anfungen un güng wieter de Siet vun den Kameramann Nicolas Roeg, mit den he twüschen 1961 un 1966 twölf Filmen dreiht hett. Vun 1980 bit 1982 weer Thomson Präsident vun de British Society of Cinematographers (BSC). 2002 hett he sik in’t Privatleven torüchtogen, Thomson weer för sien Arbeiten achtmol för Filmpriesen vörslahn, dorünner eenmol för den Oscar in de Kategorie Best Kameramann för Excalibur. Wunnen hett he dree Priesen: 1980: den Daytime Emmy in de Kategorie Rutragen Leistung in’t Kinnerprogramm för ABC Weekend Specials 1985: den Best Cinematography Award vun de British Society of Cinematographers för Legend 1997: den Best Cinematography Award vun de British Society of Cinematographers för Hamlet Alex Thomson in de Encyclopædia Britannica, Year in Review 2007 afropen an’n 5. April
The Art of Noise is en britische Popgrupp, de 1983 vun den Produzent Trevor Horn, den Musikjournalist Paul Morley un de Studiomusikers un -mitarbeiters Anne Dudley, J. J. Jeczalik un Gary Langan grünnt worrn is. De Naam vun de Musikgrupp stammt ut en Essay vun den Futuristen Luigi Russolo. För de dormolige Tiet weer de Musik vun de Grupp bannig nee. Dat weern vör allen instrumentale Stücken un plietsch anleggte Soundcollagen, de op de dormols nee entwickelte Sampling-Technologie baseert hett. The Art of Noise weer een vun de eersten Gruppen, demit den Fairlight-CMI-Sampler arbeit hett. Na buten hen weer de Grupp as Anti- oder Non-Group ahn Gesicht inszeneert. Dat heet, dat vun de Liddmaten keen Biller rutkamen sünd oder de Musiker blots maskeert op de Plattencovers to sehn weern. De Grupp wull dormit de Verbinnen twüschen de Künstler un dat Kunstwark verwischen. Wenn een torüch kiekt, warrt The Art of Noise as en Grupp beweert, de sünners kreativ un mit hogen Ansprook mit de dormols noch ne’en Sampling-Technik un de elektroonschen Kläng ümgahn is. In’t Johr 1990 hett sik de Grupp oplöst, is aver 1999 in en ne’e Besetten wedder tosamenkamen, üm noch mol en CD optonehmen. In de Tiet
Dat Witte Öschen (Anemone nemorosa) is en Plantenaart ut dat Geslecht vun de Öschen (Anemone) mank de Familie vun de Hahnenfootplanten (Ranunculaceae). De wetenschoppliche Naam is tohopenföögt ut dat greeksche Woort Anemos (wat Wind heten deit) un dat latiensche nemorosa (wat in'n Schadden oder wo veel Woold is bedüden deit). Dat Witte Öschen is in de plattdüütschen Gemarken unner unbannig veel verschedene Naams bekannt. De mehrjöhrige Kruutplant warrt 11 bit 25 cm hooch. Wenn de Blomen twuschen Määrt un April/Mai bleihen doot, denn fehlt noch de Grundblöer. De wasst eerst man na de Bleieltied an en Stengel. Vördem sitt avers in dat böverste Drüddel vun den Stengel en Krink vun dree Hooch-Blöer mit düütliche Stengels. Se sünd all dreedeelt un seht ut, as en Hand. Düsse Blöer schuult de Bleielknuppen un övernehmt dor de Upgave vun en Kelk mit, den dat hier nich gifft. An un for sik drievt dat Witte Öschen man eene Blöte an de Plant, twee sünd al roor. De Blötenstengel sitt vull mit allerhand lüttje Haare, de na boven hen bagen sünd. De Blöte is tohopensett ut sess bit acht (roor ok twölf) witte, hen un wenn ok en beten rosa farvte, Bleielblöer. De sünd bi'nanner
Bull betekent dat Heken vun de Kauh, dat heet en Rindveeh, Bull, en vun de 88 modernen Steernbiller, dat ok to’n Deerkrink höört, Bull, Soort Boot, dat fröher vör allen op de Werser bruukt worrn is, Bull, en Schrieven vun den Papst. Bull is de Familiennaam von Ben Bull (1872–1951), engelschen Footballspeler, Birke Bull-Bischopf (* 1963), düütsche Politikerin, Bruno Horst Bull (* 1933), düütschen Schriever, Charles Bull (1909–1939), engelschen Dischtennis- un Cricketspeler, Dan Bull (* 1986), brietschen Rapper un Songschriever, Emma Bull (* 1954), US-amerikaansche Schrieversche, Francis Bull (1887–1974), noorweegschen Literaturhistoriker, Fredrik Bull-Hansen (1927–2018), noorweegschen Generaal un Diplomaat, Fredrik Rosing Bull (1882–1925), noorweegschen Informatschoonstechniker, Gerald Bull (1928–1990), kanaadschen Artilleriewetenschopper, Hans Peter Bull (* 1936), düütschen Jurist, Hans-Joachim Bull (1906–1977), düütschen Jurist, Hedley Bull (1932–1985), austraalschen Politoloog, Henrik Bull (1864–1953), noorweegschen Architekt, Henryk Bull (1844–1930), noorweegsch-austraalschen Geschäftsmann un Opdecker, Ida Bull (* 1948), noorweegsche Historikerin, Jacob B. Bull (1853–1930), noorweegschen Schriever, Johan Bull (1893–1945), US-amerikaanschen Maler, Johan Lausen Bull (1781–1817), noorweegschen Richter, John Bull (1562/1563–1628), engelschen Kumponist, John Bull (üm 1740–1802), US-amerikaanschen Staatsmann, John Bull (1803–1863), US-amerikaanschen Politiker, John S. Bull (1934–2008), US-amerikaanschen Astronaut, Karl Bull (1911–1984), noorweegschen Skispringer, Kirsti Strøm Bull (* 1945), noorweegsche Juristin, Leonard Bull (* 1935), keniaanschen
Randolf Kronberg (* 23. September 1942 in Breslau; † 2. März 2007 in München; eegentlich Randolf Schmitt) weer en düütsch Schauspeler un Synchroonsnacker. He leev toletzt in München. De meest Lüüd kennt hüm as de düütsche Stimm vun Eddie Murphy. James MacArthur as „Danny Williams“ in Hawaii Fünf-Null (vun de ARD synchrooniseert Folgen) Humphrey Bogart in Bullets or Ballots Jeff Bridges in verscheeden Filmen Brian Brown in verscheeden Filmen Richard Chamberlain in La Folle de Chaillot un in de Reeg Dr. Kulani – Arzt auf Hawaii Chevy Chase in verscheeden Filmen Dan Castellaneta bzw. Kelsey Grammer as „Bürgermeister Quimby“ un „Sideshow Bob“ (1991 un 1993) in Die Simpsons Willem Dafoe in verscheeden Filmen Charles Dance in verscheeden Filmen Gérard Depardieu in Affentraum un I want to go home Cleavant Derricks as „Rembrandt Brown“ in de Serie Sliders Kevin Dobson as „Mack MacKenzie“ in Unter der Sonne Kaliforniens Harrison Ford in Der Wilde Haufen von Navarone un The Party is over… De Fortsetzung vun American Graffiti Robert Foxworth in Falcon Crest un Lateline Kelsey Grammer as „Dr. Frasier Crane“ in Cheers Jimmie Walker in Wasser – Der Film Kevin Peter Hall as „Dr. Elvin 'El' Lincoln“ in Misfits of Science Ed
Disse Artikel is man blots en Stubben. Du kannst Wikipedia helpen un em verbetern. En Transisterradio is en Radio mit Transisters as Verstärkerboelementen. Dat weltwiet eerste kommerzielle Transisterradio Regency TR-1 weer an’n 18. Oktober 1954 vun Texas Instruments ankünnigt un to Wiehnachten op den Markt brocht. Bi en Vergliek mit dat Röhrenradio kümmt dat Transisterradio mit veel weniger Stroom un Bedriefsspannung ut, un kann dorüm mit Batterien arbeiten. So weer dat mööglich, de Radios schön lütt un drachtbor to boen, wat bald dorop to ene grote Verbreden föhrt hett.
De Daigo Fukuryu Maru (第五福龍丸;, Daigo Fukuryū Maru) weer en japaansch Tuunfisch-Kutter, de bi de vun de USA för en Test dorföhrte Waterstoffbomben-Exploschoon op dat Bikini-Atoll an den 1. März 1954 radioaktiv verstrahlt worrn is. Kuboyama Aikichi, de Funkmaat vun dat Boot, starv en halv Johr later an den 23. September an de Folgen vun de Verstrahlen. Dat Boot weer 1947 as Dainana Kotoshiro Maru (第七事代丸) in Koza vun den Stapel lopen un änner later sien Naam to Daigo Fukuryu Maru. An den 1. März hett dat Boot mit en Kru vun 23 Mann vör Bikini fischt. Dat Boot weer buten de Sekerheitszoon, de de Amerikaners utwiesen dein, weer aver dör den Fallout kontamineert. Toeerst weer de Kontaminatschoon nich bemarkt, so dat dat Boot no Japan trüchföhr un eerst den 14. September in Yaizu in Japan ankeem. Üm un bi 100 Fischerbööd weern alltohoop de Strahlen utsett. De Vörfall geev en antinukleare Bewegen in Japan Schuuv. Bang, dat de Bewegen to antiamerikaansche Stimmen föhrt, segg de Regeren vun de USA den japaanschen Premierminister Yoshida Shigeru 200.000 US-$ as Utgliek för de Opper to. Hüüt warrt dat Boot in Tokio utstellt. De Vörfall weer fiev Johr later vun de Regisseur Shindo
Sneeklock betekent en annern Naam för de Plant Nakelt Jumfer (Galanthus) en annern Naam för en annere Plant, dat Witte Öschen Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
The Breakfast Club (op Platt so veel as „De Fröhstücksvereen“; dt. Titel: Der Frühstücksclub) is en Teenager-Film ut dat Johr 1985 vun John Hughes. De jungen Hööftdorsteller weern to dat Bart Pack torekent un hebbt as utsichtsrieke Talente in jemehr Generatschoon gellt. Fief afsluut ünnerscheedliche Schöler draapt an en Süünavend to’n Nasitten in jemehr Highschool. An sik weet se gor nix vun’anner, glöövt aver all vun sik, dat se mit de annern nix gemeen hebbt. Op’n eersten Anschien bedeent jeder vun jem en Klischee, liekers driggt jeder sien Geheemnissen un Problemen mit sik rüm: John is en wedderböstigen Rebell un Freak, de in sien Öllernhuus düchtig ünner de Gewalt vun sien Vadder to lieden hett; Brian is en Strever, de in verschedene akademische Clubs is, sik aver wegen en slechte Noot in Warken meist ümbröcht harr, Andrew is en Sport-Kanoon un Held vun de Highschool, hett aver ünner den Leistungsdruck to lieden; Claire is de Prinzessin ut en riek Öllernhuus un Allison, de anfangs kuum een Woort seggt, is de in Swart kleedte Butensietersche. Se all sünd Opper vun de Anfoddern, de jemehr Ümwelt an jem stellt: De Freeheit vun John, jüst so as sien grantige Oort sünd dat tragische
De Temperatur is en physikaalsche Grött, de vör allen in de Thermodynamik en wichtige Rull speelt. Meten warrt se in dat Internatschonale Eenheitensystem mit de Eenheit Kelvin. Eenige Länner in Europa bruukt butendem ok de Eenheit Grad Celsius (°C), annere arbeit ok mit Grad Fahrenheit (°F). De Temperatur vun’n Körper wiest op sien Vermögen, binnere Energie in Form vun Warms aftogeven. Dorbi hannelt sik dat üm en stoffliche Egenschop – en intensive Grött, de dör Deelen gliek blifft – wogegen de Warms as en Energieform de Egenschop vun en Mengde hett – extensive Grött, de opdeelt warrn kann. Wenn en twee Körpers mit ünnerscheedliche Temperaturen tohopen bringt, warrt de Temperatur uttuuscht. Dorbi fleet so lang Warms vun den Körper mit de högeren Temperatur in den mit de sieteren, bit beide de glieke Temperatur opwiesen doot. De Enntemperatur liegt dorbi twüschen de beiden Anfangstemperaturen. Dat geev en grote Tall vun physikaalsche Egenschoppen, de direkt mit de Temperatur to doon hebbt un dorüm to’n Bestimmen vun de Temperatur bruukt warrn künnt. As Referenz deent dat Gesett vun Gay-Lussac för ideale Gasen över de Proportschonen vun de Volumina. De Temperatur speelt’n grote Rull in tallrieke Rebeden vun de Natur un de Technik. Meist
Édouard Manet (* 23. Januar 1832 in Paris; † 30. April 1883 ok dor) weer en franzöösch Maler. He gellt as Wegbereiter vun de modern Maleree. Édouard Manet keem 1832 in dat Huus Nummer 5 in de Rue des Petits-Augustins (hüüd Rue Bonaparte) in dat Pariser Stadtveertel Saint-Germain-des-Prés to Welt. Dat Geburtshuus befind sück direkt tegenöver vun de Académie des Beaux-Arts dicht bi de Louvre. He entstamm en bürgerlich Familie mit republikaansch Gesinnung. Sien Vader, Auguste Manet, weer Richter un weer Baas vun de Personalafdeelen in dat Justizministerium. De Moder Eugénie-Désirée Manet, boren Fournier, weer de Dochter vun en franzööschen Diplomat, de as Konsul in Göteborg arbeiten de. De sweedsch König Karl XIII. weer een vun de Paten vun de Moder. Eugénie-Désirée Manet de sück bi Huuskonzerten as Singerin hervör. De Öllern harrn arvten Grundbesitt in Gennevilliers, wo Manets Grootvader Börgermeester weer. Dat Huus dor weer de Sömmerseet vun de Familie un de verpacht Lännereen hebbt en gehoben Levensstil mögelk makt. Édouard Manets jüngere Bröers weern de 1833 boren Eugène un de 1835 boren Gustave. De Unkel Edmond-Édouard Fournier hett Édouard Manet un sien Bröer Eugène immer mal weer in den Louvre begleit, um de Kunstwarken dor antokieken. Van 1838
De Nakelten Jumfern (Galanthus) sünd en Geslecht mank de Planten ut de Familie vun de Narzissenplanten (Amaryllidaceae). De Naam Galanthus kümmt ut de Ooltgreeksche Sprake. Dor heet gála „Melk“ un ánthos heet „Blöte“. Dat gifft en ganzen Barg vun plattdüütsche Naams för düt Plantengeslecht, de staht denn unnen. De verscheden Aarden vun de Nakelten Jumfern sünd mehrjöhrige Kruutplanten. Se wasst in’e Eer un hefft Zippeln as Spieker to’n Överleven ansett’ (Geophyt). In dat Vörjohr geiht dat los un de Nakelten Jumfern drievt ut. Düsse Zippelplant produzeert so nömmte Biowarmte (bi 8 bit 10 °C). Vundeswegen smölt de (lichte) Snee um Stengel un Blöer umto. Twee (roor: dree) Blöer staht an’n Grund vun de Plant tosamen. De Plant hett man bloß een Blöte. Toeerst is dor en Hoochblatt umto un schuult de Blöte bi slecht Weer. Man wenn dat Weer beter warrt, denn so brickt de Blöte dör de Schede dör. Vunwegen datt de Stengel man wat swack is, knickt de Blöte af un nickt. De Blöte rückt un is tohopensett ut dree witte Blötenblöer, de free buten sitten doot un dree gröönwitte Blötenblöer, de binnen in de Blöte tohopenwussen sünd. De dree binersten Blötenblöer sünd veel lüttjer, as de de
Nakelte Jumfer betekent en nakelte, junge Deern, de noch keen nakelten Mann sehn hett den Naam för dat Plantengeslecht vun de Nakelt Jumfer (Galanthus) den Naam för allerhand verschedene Aarden mank düt Geslecht, kiek bi: Kaukasus-Nakelte Jumfer (Galanthus alpinus) Smallblatt-Nakelte Jumfer (Galanthus angustifolius) Kilikisch-Nakelte Jumfer (Galanthus cilicicus) Elwes-Nakelte Jumfer (Galanthus elwesii) Foster-Nakelte Jumfer (Galanthus fosteri) Smucke-Nakelte Jumfer (Galanthus gracilis) Ikaria-Nakelte Jumfer (Galanthus ikariae) Koenen-Nakelte Jumfer (Galanthus koenenianus) Krasnov-Nakelte Jumfer (Galanthus krasnovii) Lagodechi-Nakelte Jumfer (Galanthus lagodechianus) Lüttje-Nakelte Jumfer oder Gewöhnliche Nakelte Jumfer (Galanthus nivalis) Peshmen-Nakelte Jumfer (Galanthus peshmenii) Breetblatt-Nakelte Jumfer (Galanthus platyphyllus) Clusius-Nakelte Jumfer (Galanthus plicatus) Königin-Olga-Nakelte JUmfer (Galanthus reginae-olgae) Rizameer-Nakelte Jumfer (Galanthus rizehensis) Transkaukasische-Nakelte Jumfer (Galanthus transcaucasicus) Galanthus trojanus Woronow-Nakelte Jumfer (Galanthus woronowii) Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Lüttje Nakelte Jumfer (Galanthus nivalis), ok Gewöhnliche Nakelte Jumfer, is en Plantenaart mank dat Geslecht vun de Nakelten Jumfern in de Familie vun de Narzissenplanten. De Lüttje Nakelte Jumfer is eene duerhaftige Kruutplant. Se warrt meist 7 bit 15 cm hooch (Utnahmen: 2 bit 18 cm). De Plant wasst meist up'n Bulten un sitt in'e Eer. As Spieker to'n Överleven hett de Nakelte Jumfer Zippeln ansett. De Blöer sünd in de Bleieltied al groot, bloß man en beten körter, oder just so lang, as de Blötenstengel. Se sünd so um blaugröön rum farvt un meist twuschen 4,5 un 15 cm lang (Utnahmen: 26 cm). De Blöten staht för sik un hangt an'n Stengel daal. De binnersten Blötenblöer hefft up de Butensiete en grönen Placken. De butersten Blötenblöer sünd um un bi dubbelt so lang, as de binnersten. Bleieltied is vun Februar bit Määrt, to'n Deel geiht dat al in'n Dezember los un duert bit hen na'n April. An de Saatköörn sitt en krümmt Anbacksel (Elaiosom), wat dor för dor is, datt de Iemecken bigaht un de Saat utbreedt. De Lüttje Nakelte Jumfer kümmt wild vör in Frankriek, Italien, up'n Balkan, in Öösterriek un de Swiez, in Süüdwest-Düütschland, in Süüd-Polen
Witali Iwanowitsch Sewastjanow (russisch Виталий Иванович Севастьянов; * 8. Juli 1935 in Krasnouralsk, Oblast Swerdlowsk, Russische SFSR; † 5. April 2010 in Moskau) weer en Ingenieur, ehmaliger sowjeetsch Kosmonaut un russisch Politiker. Nahdem Witali Sewastjanow 1959 sien Studium vun de Luftfohrttechnik an dat Moskauer Staatliches Luftfohrtinstitut afslooten harr, weer he as Floogtüügbauingenieur in dat Konstruktionsbüro vun Sergei Pawlowitsch Koroljow an de Entwicklung vun dat Wostok-Ruumschipp bedeeligt. 1964 kreeg Sewastjanow den Titel vun en Kandidaten vun de technisch Wetenschapen. Witali Sewastjanow weer en Tiet lang Präsident vun de sowjeetsch Schach-Föderation. 1993 wurr he Liddmaat vun de Duma. Sewastjanow weer verheiraadt un harr een Kind. An’ 31. Januar wurr de Ingenieur in en Utwahlgrupp vun dat „Zentrale Konstruktionsbüro des Experimentellen Maschinenbaus“ as Kosmonaut för dat sowjeetsch bemannt Maandprogramm utwählt. He hett sück denn up en för Juli 1969 plaant sowjeetsch Maandumkreisung vörbereit, as deren Kummandant Pawel Popowitsch vörsehn weer. Ditt Programm wurr nah den Spood vun Apollo 8 aber stoppt. Bi de eerste Gruppenfloog vun dree Ruumschipp weer Sewastjanow Ersatzmann för Sojus 8 un wurr dornah för den Langtietfloog vun Sojus 9 as Bordingenieur utwählt. An’ 1. Juni 1970 is Sewastjanow to sien eersten Ruumfloog start. Dat weer de eerste Nachtstart in
Ignace Henri Jean Théodore Fantin-Latour, nömmt Henri Fantin-Latour (* 14. Januar 1836 in Grenoble; † 25. August 1904 in Buré (Orne)) weer en franzöösch Maler un Lithograph. Sien Utbilden fung he an bi sien Vader Jean-Théodore Fantin-Latour, dornah bi Horace Lecoq de Boisbaudran. Af 1854 studeer he an de École nationale supérieure des beaux-arts de Paris. 1859 is he Gustave Courbet begegnet, in de sien Atelier he twee Johr later arbeit. 1863 hörr he to de Maler, de to glieker Tiet up den Salon des Refusés un de Pariser Salon vertreden weern. Ofschons dat de Tiet vun de Impressionisten weer, entwickel he sien eegen, den Realismus verplichteten Stil. Bekannt wurrn sien Blömenbiller un Gruppenportraits vun völ dunnmaalse Pariser Malers un Schrievers ut sien Früendskreis. Dorto tellen Hommage à Delacroix, Un atelier aux Batignolles un Le Coin de table. Édouard Manet hett het ok mehrfack portraiteert. Bedüütsam weer ok sien Infloot up de latere Kunstströömung vun den Symbolismus. Ferner is Fantin-Latour för sien Lithographien bekannt, in de he sück mit tallriek bekannt klassisch Komponisten un de hör Musik utnannersetten dee. 1876 hett he de Malerin Victoria Dubourg heiraadt. De Sömmer verbroch he van dor af up den Landsitt vun de Familie